Той отново е главнокомандващ през 1708 г., този път във Фландрия. Помощник му е друг опитен военачалник – херцог дьо Вандом. Сътрудничеството между двамата не върви добре и те спорят по всеки въпрос от военно естество. Напрежението прераства в публични скандали и води до поражението при Ауденарде. В тази битка Вандом успява да измъкне основните си сили, обвинявайки Бургон, че с поверените му части не го подкрепил достатъчно – "„той стоеше и гледаше като на опера“", твърди после маршалът. Конфликтът толкова се задълбочава, че Луи ХІV се вижда принуден да изпрати военния си министър Шамияр да посредничи. Вандом се връща във Версай да обясни поведението си, а Бургон се прехвърля край Рейн. Там, заедно с граф д'Аркур, побеждават имперската армия при Хюнинген (1709), но това е последното му участие във войната.